ประจำเดือนไม่มาราวๆ 3-4 เดือนแล้วค่ะ โดยที่ไม่เคยมีเพศสัมพันธ์มาก่อน และเมื่อ2-3 สัปดาห์ก่อนมีอะไรกับแฟนครั้งแรก รอบแรกแฟนหลั่งนอก ทานยาคุมฉุกเฉินไปในช่วง 120 ชั่วโมง และหลังจากนั้นมาประมาน 2 วันมีการสอดแต่ไม่มีการหลัง (แกล้งแฟนเล่นๆให้ตื่นแค่แปปเดียว) แต่พบว่ามีคราบอสุจิแห้งๆจากการฝันเปียกที่ตรงอวัยวะเพศของแฟน เราก็กังวลว่ามันแห้งตายก่อนเราจะใส่หรือเปล่า ก็เลยทานยาคุมฉุกเฉินทันทีในเช้าวันนั้น ตอนนี้ก็เลยกังวลว่าจะตั้งครรภ์มั้ย มีวิธีตรวจสอบอย่างไรได้บ้าง ขอบค่ะ
สวัสดีค่ะ การมีเพศสัมพันธ์โดยการหลั่งนอกนั้น จะมีโอกาสตั้งครรภ์ได้ประมาณ 4%-22% ส่วนการทานยาคุมฉุกเฉิน ควรทานภายในไม่เกิน 72 ชั่วโมงหลังจากที่มีเพศสัมพันธ์ หากเลย 72 ชั่วโมงไปแล้ว ยาคุมฉุกเฉินจะไม่สามาถช่วยป้องหันการตั้งครรภ์ได้แล้ว แต่หากได้ทานภายใน 12 ชั่วโมง (ไม่ใช่ 120 ไช่หรือไม่) หลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะส่วนการสอดใส่อวัยวะเพศที่คาดว่าอาจมีอสุจิเปื้อนอยู่ โอกาสที่จะตั้งครรภ์ก็อาจมีได้ แต่ไม่มากนัก แต่หากได้ทานยาคุมฉุกเฉินทันที ก็จะช่วยป้องกันการตั้งครรภ์ได้ประมาณ 95% ค่ะการที่จะทราบว่าจะมีการตั้งครรภ์หรือไม่นั้น ควรตรวจหาการตั้งครรภ์หลังจากมีเพศสัมพันธ์ครั้งสุดท้ายไปแล้วประมาณ 2 สัปดาห์ค่ะทั้งนี้ หากประจำเดือนยังคงไม่มา แนะนำควรไปพบแพทย์เพื่อหาสาเหตุด้วย โดยการที่ประจำเดือนขาดหายไปนาน 3-4 เดือนอาจเกิดจาก การผลิตฮอร์โมนของรังไข่ที่ผิดปกติ มีภาวะไทรอยด์ฮอร์โมนผิดปกติ มีพงผืดในมดลูก เป็นต้น